Núm.  1 5 


3.^  ÈPOCA  ESPECIAL  ABRIL  1987 


S'aprovà  el  dia  24 

A  529  milions 
puja  el 

pressupost  per 
aquest  any 

El  pressupost  municipal  per  aquest 
any  va  ser  aprovat  pet  ple  el  24  de 
març.  L'increment  respecte  al  passat 
exercici  ha  estat  del  1 6,67  per  cent  i 
la  càrrega  financera  del  1 5,30. 

Obres 

El  col·lector 
d'aigües 
residuals 
a  punt 

Només  resten  els  permisos 
de  RENFE  perquè  les  obres 
del  nou  col·lector  d'aigües 
residuals  comencin.  Aquest 
nou  servei  l'usaran,  a  part  del 
Masnou,  quatre  poblacions 
més. 

Pàg.  2 


EL  MASNOU 


La  Contribució  Urbana 

no  serà  problema  per  a 
l'Ajuntament  del  Masnou 

L'ajuntament  del  Masnou  no  haurà  de  tornar  diners  als  seus  contri¬ 
buents  perquè  no  els  va  cobrar  més  d'un  vint  per  cent  en  l'ímpost 
de  la  contribució  territorial  urbana. 

Això  vol  dir  que  l'ajuntament  del  Masnou,  juntament  amb  la  majo¬ 
ria  dels  municipis  que  integren  l'Associació  Catalana  de  Municipis 
(ACM),  van  decidir  no  passar  del  límit  del  vint  per  cent,  tot  i  que  la 
llei  de  mesures  urgents  de  sanejament  de  les  hisendes  locals  que 
estava  pendent  de  la  resolució  del  Tribunal  Constitucional,  reflectia 
que  l'índex  podia  ser  el  que  cada  ajuntament  cregués  oportú. 

Després,  un  cop  el  Tribunal  Constitucional  va  decidir  la  incostitu- 
cionalitat  de  la  llei,  va  crear  una  forta  polèmica,  ja  que  molts  ajun¬ 
taments  havien  aplicat  més  d'un  vint  per  cent  i  havien  de  tornar  als 
seus  contribuents  el  que  havien  cobrat  de  més.  Per  als  municipis 
que  van  tenir  aquesta  prudència  al  no  cobrar  més  de!  vint  per  cent, 
no  existeix  cap  problema. 

Amb  tot,  ara  els  municipis  que  es  van  passar  del  vint  tornaran  els 
diners  amb  l'ajut  de  l'estat,  amb  la  qual  cosa  es  produeix  un  greuge 
comparatiu.  Els  ajuntaments  que  cobraren  de  més,  van  tenir  més 
diners  per  invertir  en  el  seu  municipi,  mentre  que  els  que  no  ho  va¬ 
ren  fer,  es  van  haver  d'  ajustar  bastant  més  econòmicament. 

D'altra  banda,  l'alcalde  i  el  conseller  de  Política  Territorial  i  Obres 
Públiques  es  van  entrevistar  per  tractar  sobre  l'estudi  de  viabilitat 
per  a  la  reestructuració  territorial  del  Maresme,  fet  per  la  Generali¬ 
tat  de  Catalunya  i  que  presenta  tres  alternatives  per  treure  la  via 
del  tren  i  la  carretera  N-ll  del  lloc  on  són. 

Aquestes  possibilitats  es  basen  en  la  creació  o  aprofitament  d'una 
carretera  o  de  l'actual  autopista,  respectivament  I  també,  desviar 
el  traçat  de  les  vies  del  tren  o  fer-les  soterrades  al  seu  pas  per  les 
poblacions. 


AVÍS 

DOCUMENT  NACIONAL  D'IDENTITAT 

Es  posa  en  coneixement  de  tots  els  veïns  d'aquesta 
Vila  que,  des  del  dia  6  al  30  d'abril  es  recollirà  la  do¬ 
cumentació  per  a  la  renovació  del  Document  Nacional 
d'Identitat  i  per  a  la  primera  inscripció,  havent-se  de 
complir  les  normes  que  a  continuació  es  detallen: 

PRIMERA  INSCRIPCIÓ.-  Cal  presentar:  Imprès  fir¬ 
mat  pe!  cap  de  família  o  tutor,  amb  el  nom  i  número 
de  D.N.L,  partida  de  naixement  expedida  exclusiva¬ 
ment  per  al  D.N.I.  i  tres  fotografies  grandària  carnet. 
És  obligatori  des  dels  1 4  anys. 

* 

RENOVACIO.-  Cal  presentar:  Imprès  de  renovació, 
tres  fotografies  grandària  carnet  i  el  D.N.I.  caducat  En 
cas  de  canvi  de  nom  o  dades  de  filiació,  cal  presentar 
llibre  de  família  o  partida  de  naixement. 

DOCUMENTS  EXTRAVIATS  O  DETERIORATS,-  Es 

presentarà,  a  mes  de  l'imprès  normal  de  renovació, 
l'imprès  model  núm.  13,  justificant  de  denúncia  pre¬ 
sentada  a  la  Guàrdia  Civil  o  a  la  Comissaria  de  Policia. 

Les  cartolines  aniran  escrites  amb  lletra  d'impremta  o 
a  màquina.  La  recepció  dels  documents,  anteriorment 
indicats,  es  farà  a  la  Recepció  d'aquest  Ajuntament, 
de  9  a  14  hores,  de  dilluns  a  divendres.  L'adquisició 
de  les  cartolines  pot  verificar-se  en  aquest  Ajunta¬ 
ment  o  sol.licitar-les  al  fotògraf  que  faci  les 
fotografies. 

Visita  del  director  general  d'arquitectura  i  habitatge,  Joan  Ràfols,  en  motiu  de 
la  finalització  de  rehabilitació  dels  blocs  K,  L  i  M  del  sector  Maricel. 


OMIC 

VENDA  D'ARTICLES 

b 

DE  PIROTÈCNICA 

En  data  25  de  marc  del  1987,  el 

t  • 

Butlletí  Oficial  de  la  Província, 
publica  la  normativa  sobre 
autorització  de  venda  d'articles 
pirotècnics. 

Per  al  coneixement  de  tots  el  con¬ 
sumidors  i  establiments,  volem 
recordar  l'obligació  del  compli¬ 
ment  de  normes  del  local  i  del 
permís  per  a  la  venda. 

Per  a  qualsevol  aclariment,  podeu 
dirigir-vos  a  l'Ajuntament  (Oficina 
Municipal  d'Informació  al  Consu¬ 
midor)  en  hores  d'oficina. 


EDITA:  Ajuntament  del  Masnou 

FOTOS:  Quirse 

IMPRIMEIX:  Llop,  arts  gràfiques 
Itàlia,  30  -  El  Masnou 

Dip  Legal  B-9961-1979 


EL  MASNOU 


HISENDA  I  OBRES 


Pàg.  3 


El  col·lector  d'aigües  residuals  que  s'haurà  de  construir  a  la 
nostra  població,  només  espera  els  permisos  de  la  companyia 
estatal  de  transportes  RENFE,  dei  Ministeri  d'Obres  Públiques  i 
Urbanisme.  Un  cop  aquests  dos  organismes  donin  llum  verda  a 
les  obres,  es  començaran  immediatament. 

L'empresa  que  s'encarregarà  de  fer  el  col·lector  d'aigües  resi¬ 
duals  serà  Xavier  Ginovart.  Aquesta  constructora  realitzarà  el 
projecte  amb  un  pressupost  de  243.621.993  pessetes. 

El  fet  que  hagin  de  ser  RENFE  i  el  MOPU  els  que  donin  el  darrer 
permís,  és  perquè  són  aquests  dos  organismes  els  últims  perju¬ 
dicats  en  les  obres,  ja  que  les  màquines  hauran  de  travessar  la 
via  del  tren  i  hauran  de  passar  per  sota  de  la  carretera  N-ll. 

Així  doncs,  RENFE  ha  de  dir  quins  seran  els  punts  per  on  podrà 
passar  la  maquinària  i  els  horaris,  mentre  que  el  MOPU  no 
donarà  llum  verda  fins  que  RENFE  no  ho  faci  per  coincidir  en  la 
mateixa  ubicació  dels  punts  estratègics.  Amb  tot,  sembla  que 
és  qüestió  de  dies  que  aquests  permisos  arribin  i  per  tant  que 
es  puguin  començar  les  obres. 

El  projecte  consisteix,  en  la  seva  primera  fase,  de  construir  un 
emissari  submarí  i  les  canonades,  mentre  que  la  segona  consis¬ 
tirà  en  crear  una  estació  de  tractament  previ  de  les  aigües 
negres,  que  evitarà  la  contaminació  i  que  no  s'embruti  tant  el 
mar  i  per  tant  la  nostra  costa. 

La  totalitat  del  pressupost  el  pagarà  la  Junta  de  Sanejament  de 
la  Generalitat  Aquesta  nova  xarxa  de  canonades  donarà  servei, 
a  més  del  Masnou,  a  Teià,  Alella,  Premià  de  Dalt  i  Premià  de 
Mar.  Aquestes  quatre  poblacions  juntament  a  la  nostra  han 
creat  una  mancomunitat,  que  han  aprovat  tots  els  ajuntaments 
implicats. 

D'aquesta  manera  un  cop  finalitzin  les  obres  i  els  pobles  con¬ 
nectin  a  la  nova  xarxa,  s'acabaran  els  problemes  d'abocament 
incontrolats  que  fins  ara  aquestes  poblacions  feien  a  la  nostra 
costa  i  ajudarà  que  tinguem  una  platja  molt  més  neta. 

Es  farà  un  emissari  submarí  perquè  no  s'aboquin  les  deixalles  à  la  mateixa  platja 


DESPESES  PER  CONSELLERIA  O  ÀREES 


ÀREA 

IMPORT 

Percentatge 

HISENDA . . 

102.441.982,- 

19'33 

URBANISME . 

6.933.635,- 

1'3 

SANITAT  1  ACCIÓ  SOCIAL . 

27.137.000,- 

5'12 

OBRES  PÚBLIQUES . 

72.322.554,- 

13'65 

GOVERNACIÓ . 

34.463.000,- 

6’5 

ÒRGANS  DE  GOVERN  . 

1 1 .900.000,- 

2·24 

PERSONAL  . . 

226.195.079,- 

427 

ESPORTS  1  JOVENTUT . 

20.022.653,- 

378 

CULTURA,  EDUCACIÓ  1  TURISME  . 

27.715.849,- 

5'23 

TOTAL.  .  . 

529.131.752,- 

1 00  % 

Càrrega  financera  Pressupost  1 987:  1 5,30  %. 

L'Ajuntament  inverteix  una  mitjana  de  34.783  ptes  per  a  cada  ciutadà. 
Cada  ciutadà  paga  a  l'Ajuntament  una  mitjana  d'1 1 .640  ptes. 

El  pressupost  ha  estat  aprovat  el  dia  24  de  març  del  1 987. 

El  pressupost  per  a  l'any  1 986  era  de  453.545.774,-  ptes. 

Augment  en  relació  a  l'any  anterior:  1 6,67  %. 


Pàg.  4 


EL  MASNOU 


Arxiu  gràfic 

El  departament  de  cultura  de  l'ajuntament 
està  recollint  tot  el  material  antic  que  pu¬ 
gui,  ja  siguin  fotografies,  documents,  etc., 
que  pertanyin  a  la  història  del  Masnou. 
Per  tal  de  poder-ne  aconseguir  un  bon  re¬ 
cull,  es  demana  a  tothom  que  conservi 
encara  documents,  fotografies,  o  qualse¬ 
vol  cosa  que  pugui  ser  d'interès,  que  ho 
porti  al  nostre  ajuntament. 

Si  els  materials  els  heu  de  llençar,  no  ho 
feu  i  porteu-los,  o  de  tota  manera  si  són 
coses  que  desitgeu  conservar,  simple¬ 
ment  porteu-les  i  se  us  tornaran.  Esperem 
la  màxima  col·laboració  per  poder  arribar 
a  tenir  un  bon  arxiu  documental  de  la 
nostra  història. 


Escombraries 

Els  dies  d'aquest  any  que  el.  servei 
d'escombraries  no  recollirà  la  bossa  se¬ 
ran:  1  i  20  abril,  1  de  maig.  24  de  juny. 
1 5  d'agost  1 1  de  setembre.  1  2  d'octu¬ 
bre,  8,  25  i  26  de  desembre. 

A  més  dels  dies  normals  de  no  recollida 
durant  els  cap  de  setmana. 


El  XV  Aplec  de  Sardana, 
un  dels  actes  per  a  l'abril 

La  programació  cultural  per  aquest  mes  d'abril  va  començar  el  passat  cap  de  set¬ 
mana  (4  i  5).  El  dia  4  de  la  tarda  es  va  inaugurar  l'exposició  monogràfica  d'Eduard 
Domènech  i  Farré  a  la  Sala  d'Art  Municipal.  Aquesta  exposició  es  podrà  visitar  els 
dissabtes  i  diumenges,  a  més  dels  dies  1  7  i  20  de  setmana  Santa,  1  7  i  20.  El 
mateix  dissabte  dia  4  hi  va  haver  a  la  capella  del  Col·legi  Sagrada  Família,  un  con¬ 
cert  de  música  barroca  interpretada  per  l'orquestra  de  cambra  Interclàssic. 

Ei  dia  cinc  el  grup  Xino-Xano  va  realitzar  una  cercavila  a  la  zona  d'Ocata,  amb 
jocs  i  xocolatada  al  final  del  recorregut  a  la  Plaça  d'Ocata. 

m 

El  dia  dotze,  diumenge  hí  ha  un  espectacle  d'il·lusionisme  infantil  a  la  zona  del 
Bell  Resguard,  arhb  el  grup  La  Capsa  Màgica.  El  dissabte  dia  18,  el  grup  d'anima¬ 
ció  Toni  Giménez  interpretaran  amb  deu  anys  de  cançons  al  carrer  de  l'Esperança. 

Al  dia  següent,  i  al  pati  del  casino  del  Masnou,  es  farà  el  XV  Aplec  de  la  Sarda¬ 
na,  organitzat  per  l'Agrupació  Sardanista  e!  Masnou,  amb  la  col·laboració  de 
l'Ajuntament. 

Per  finalitzar  dijous  dia  23  a  dos  quarts  d'una  es  sortejarà  i  es  repartiran  els 
premis  del  concurs  de  Sant  Jordi,  organitzat  pel  Servei  Municipal  de  Català,  a  la 
Casa  de  Cultura.  I  el  dissabte  dia  25,  als  Jardins  del  Països  Catalans,  hi  haurà 
pallasos  amb  els  Germans  Totó. 

Durant  el  passat  mes  de  març  van  haver-hi  tota  una  sèrie  d'actes  també  orga¬ 
nitzats  per  la  conselleria  de  cultura  de  l'ajuntament  i  que  en  vareu  tenir  notícia 
mitjançant  els  cartells  anunciadors  que  es  varen  distribuir  per  a  tota  la  pobla¬ 
ció.  D'aquesta  manera  també  s'aniran  anunciant  tots  els  altres  actes  que  men¬ 
sualment  es  vagin  programant. 

Cal  dir  que  totes  aquestes  actuacions  són  de  caire  gratuït  i  que  ha  col·laborat 
en  la  preparació  dels  programes,  la  Comissió  de  Festes  del  Masnou. 


RECTIFICACIONS  DEL  BUTLLETÍ  ANTERIOR 


-  En  el  número  del  mes  de  febrer,  el  peu  de  foto  la  pàg.  2,  on  diu  TRACSA,  ha  de  dit  FOCSA. 


-  En  el  número  del  mes  de  febrer,  dins  de  l'article  titulat  "Les  pròrrogues  de  la  mili  ja  es  poden  sol·licitar,  l'adreça  correcta  de  la 
zona  de  reclutament  corresponent  al  Masnou  és:  Caixa  de  reclutes  414,  Caserna  del  Bruch. 


-  Dins  de  l'anunci  de!  "Monument  a 
núm.  231,  correspon  el  núm.  321. 


Ramon  i  Cajal",  on  diu  Josep  Hernàndez  Caselles,  ha  de  dir,  Joan  Hernàdez,  i  on  diu  oficina 


Un  moment  de  la  visita  a  Barcelona. 


Servei  Municipal  de  Català 

Els  alumnes  dels 
cursos  de  català 
visitaren 
l'obra  de  Gaudí 

El  Servei  Municipal  de  Català  va  organitzar  un  viatge  vi¬ 
sita  a  Barcelona  per  conèixer  millor  l'obre  de  l'arquitecte 
Antoni  Gaudí.  Els  participants  foren  els  alumnes  dels 
cursos  de  català  per  adults  i  veïns  del  Masnou  en  gene¬ 
ral  que  hi  estaven  interessats,  en  total  unes  seixanta 
persones. 

La  visita  va  durar  tot  un  matí,  des  d'un  quart  de  deu  fins 
a  dos  quarts  de  dues.  En  primer  lloc,  l'autocar  que 
portava  el  grup,  va  anar  fins  a  la  Sagrada  Família.  Un 
cop  allà,  es  va  visitar  el  temple,  i  s'admiraren  els  detalls 
arquitectònics. 

A  continuació  anaren  al  Parc  Güell  i  al  Museu  Gaudí.  En 
aquets  dos  llocs  amb  ajuda  del  dossier  que  prèviament 
els  va  facilitar  al  Servei  Municipal  de  Català,  varen  co¬ 
nèixer  amb  més  detall  la  vida  i  l'obra  de  l'insigne  artista 
català. 

•m 

Abans  de  la  visita  a  Barcelona,  a  la  Casa  de  Cultura, 
durant  les  classes  de  català  per  a  adults,  es  van  fer 
diverses  explicacions  i  test  amb  preguntes  relacionades 
amb  l'arquitecte  Gaudí. 

D'altra  banda,  com  a  complement  a  tota  la  documenta¬ 
ció  que  es  va  facilitar,  també  es  passaren  documentals 
en  vídeo. 


Núm.  1  5 

Roben  uns  xecs  i  els  falsifiquen 

Encara  no  se  sap 

qui  va  robar 
els  talons 


Es  troben  a 


31  xecs  més 
de  comptes  que 


ja  no  són  vigents 


Pàg.  2 


ESPECIAL 


EL  MASNOU 


història  d"un  robatori  i  una  fal 


que  ha  pretès  desprestigiar 

El  jutjat  de  Mataró  investiga  el  cas 

lA  oomissió  de  "overn  en  ooesld  ordinarim|Ve  ado]:tar,  oatz 
eltreOfil  seient  eoordi 

"Se  uiiç>lire  on  xec  nooinatdu  a  no»  de  HAÍIU;,L  AHaOCHA  PÏ3U 
per  UB  is^ort  de  oino-otmtea  gd.1  peBetas,ainb  efectes  dia  23  de 
octubre,  y  amb  càrrec  ale  presupostue  Kunicipals'' 

Atentament, 

El  Masnou, 22  d ^octubre  de  I9B6 

(U  LUSTRISSIM  AJUNTAMENT 
DE  LA  BENÈFICA 

VILA  DEL  MASNOU 

El  Maenou.  m  30  rt* abril  del  1965 


26 


de 


Aqueit  Ajuntamentr  en  la  leisió  de  la  Comissió  Municipal  Permanent  del 
abril  05  ^  ' 

d®*  t  sdoplà,  entre  alirei  acordi^  e)  tegüent: 

CONCEDIR  un  ajut  social  pel  tractiunent  pelcopedas&gic  del  eeu  fill, 
per  import  de  2.000  peseetee  mensuals,  des  del  nee  de  gener  fins  el 
do  deeenbre,  descomptant  el  mes  d'agost,  en  total  22.000  peseetee  anrsls. 


mes 


Aquest  sjut  soclsl.  queda  condicionat  a  la  presentació  dels  Justificants 
de  que  es  realitzen  les  sessions  de  teràpia. 

A  (  esquerra  la  fotocòpia  falsa  de  l'ordre  de  la  comissió  de  govern 


El  que  li  notifico  por  el  >eu  coneixement  i  correiponents  efectes,  edverlinl·li  que 
contra  el  precedent  acord  pot  voitè  interposar  el  recurs  que  es  cita  al  peu  d'aquest  escrit. 


Fotocòpia  verdadera  comissió  de  govern. 

A  Tesquerra  fotocòpia  del  taló  falsificat 


EL  MASNOU 


ESPECIAL 


Pàg.  3 


sifícació 

ntament 


Octubre  86  L'alcalde,  Josep  Azuara,  rep  una  citació  d'un  gabinet 
d'advocats  de  Barcelona,  que  diu  actuar  en  nom  de  Manuel  Arrocha, 
president  del  Sindicat  Professional  dels  Policies  d'Espanya,  al  qual  per¬ 
tanyen  un  determinat  nombre  de  funcionaris  de  la  nostra  policia  munici¬ 
pal.  A  l'entrevista  se  li  mostraren  fotocòpies  d'un  taló  suposadament 
signat  per  l'alcalde,  el  dipositari  i  l'interventor  per  un  valor  de  mig  milió 
de  pessetes,  acompanyat  d'un  escrit,  amb  membret  de  l'ajuntament  i  de 
Protecció  Civil  del  Masnou,  en  el  qual  figura  una  inscripció  agraint-li  "los 
servicios  prestades". 

En  aquella  època  s'estava  negociant  amb  el  comitè  de  personal  munici¬ 
pal  les  condicions  econòmiques  per  a  t'any  1 987. 

En  una  nova  reunió,  ja  en  presència  dels  advocats  de  l'ajuntament,  es 
constata  la  falsificació,  tant  del  taló  com  de  l'escrit.  En  aquell  moment 
l'ajuntament  es  planteja  quina  és  l'actitud  a  adoptar,  decidint-se  que, 
tota  vegada  que  qui  ostenta  el  taló  i  l'ha  rebut  l'ha  posat  en  mans  dels 
seus  advocats  i  que  la  persona  que  pot  sentir-se  ofesa  és  precisament 
Manuel  Arrocha,  el  pertinent  és  que  sigui  aquest  qui  es  plantegi  les  ac¬ 
cions  legals  oportunes.  Per  altra  banda,  per  tal  d'impedir  un  possible 
aprofitament  polític  del  fet,  i  interpretacions  fàcilment  manipulables,  es 
decideix  no  donar-ne  publicitat,  i  no  fer  el  joc  al  lladre-falsificador. 

Malgrat  tot,  l'alcalde  ordena  a  la  dipositària  municipal  que  faci  una  revi¬ 
sió  dels  talonaris  de  xecs  que  té  en  el  seu  poder,  que  verifiqui  els  saldos 
i  que  procedeixi  a  l'anul.lació  dels  talons  que  trobi  a  faltar,  així  com  que 
prengui  les  mesures  adients  per  tal  que  no  s'hi  trobi  més  amb  un  cas 
com  aquest. 

El  resultat  de  la  revisió  és  que  falten  un  talonari  amb  21  talons  i  deu 
xecs  més  de  diferents  talonaris,  tots  ells  pertanyents  a  comptes  en 
desús,  alguns  d'ells  anul.lats  amb  anterioritat,  aproximadament  a  finals 

de  1 983  o  a  principis  de  1 984,  i  amb  cap  possibilitat  de  poder-se 
fer  efectius,  per  manca  de  les  firmes  necessàries  i  per  pertànyer 
a  comptes  inactius.  A  més  en  tot  moment  els  saldos  dels  comp¬ 
tes  eren  correctes. 

27  de  gener  87  La  Guàrdia  Civil  del  Masnou,  es  posa  en  contacte 
amb  l'alcalde,  comunicant-li  que  ha  tramitat  un  atestat,  segons  el  qual 
Jaume  Marzal,  regidor  del  PSC  (PSC-PSOE)  de  l'ajuntament  del  Masnou, 
li  fa  lliurament  de  sis  talons  a  nom  de  persones  que  formaven  part  del 
tribunal  examinador  de  les  proves  per  a  les  oposicions  a  Policia  Munici¬ 
pal,  convocades  per  aquestes  dates,  i  un  altre  a  nom  de  l'empresa 
"Investigator". 

Jaume  Marzal,  al.lega  davant  de  la  Guàrdia  Civil  que  no  sap  a  què  obeeix 
el  fet  de  què  li  hagin  tramès  anònimament  els  esmentats  talons,  i  que 
tampoc  no  se  li  acut  qui  pot  haver  estat,  al  mateix  temps  que  indica  que 
no  té  idea  del  que  pretenen,  ni  vol  afergir-hi  res. 

Tampoc  cap  d'aquests  talons  no  es  poden  cobrar,  pels  motius 
abans  esmentats. 

3  de  febrer  El  grup  municipal  socialista,  demana  la  convocatòria 
d'un  ple  extraordinah,  per  debatre  una  moció  "demanant  una  investiga¬ 
ció  sobre  la  tramesa  d'un  taló  d'un  compte  municipal  al  president  del 


sindicat  professional  de  la  Policia  de  Catalunya".  A  la  moció  es  fa  men¬ 
ció  de  què  a  finals  de  gener,  tant  Eladi  Torres  (Regidor  socialista)  com 
Jaume  Oliveres  (Col·lectiu  d'Unitat  Popular),  han  rebut  anònimament  un 
sobre  que  contenia  unes  fotocòpies  del  taló,  amb  anotacions  al  marge,  i 
una  suposada  certificació  de  la  comissió  de  govern  municipal,  ordenant 
el  pagament.  Tot  plegat  es  relaciona  amb  el  taló  que  va  rebre  Manuel 
Arrocha  i  amb  els  talons  rebuts  per  Jaume  Marzal. 

L'alcalde  convoca  el  ple  extraordinari,  però  dies  abans  la  Junta  de  Porta¬ 
veus  dels  grups  municipals,  demana  als  socialistes  que  retirin  la  moció, 
a  fi  i  efecte  d'aprofundir  en  les  investigacions,  i  no  perjudicar  cap  funcio¬ 
nari  inútilment  i  evitar  l'escàndol. 

En  la  celebració  del  ple  que  ha  de  tractar  de  la  moció,  l'alcalde  demana 
novament  i  públicament  al  grup  municipal  socialista  que  retiri  la  moció  i 
col·labori  en  la  investigació  dels  fets.  El  debat  es  du  a  terme  i  la  moció 
és  refusada  pels  grups  de  CIU,  ERC  i  AP,  amb  l'abstenció  del  PSUC,  el 
qual  manifestà  no  entendre  les  raons  que  portaren  a  presentar-la. 

7  de  febrer  Davant  de  tots  aquests  fets,  l'alcalde  ordena  obrir  un 
expedient  administratiu  per  esbrinar  les  responsabilitats  administratives 
derivades  de  l'afer,  alhora  que  nomena  un  equip  de  juristes  perquè 
compareguin  en  nom  de  l'ajuntament  davant  el  jutjat  d'instrucció  que  li 
correspon  la  tramitació  de  la  causa  oberta  arran  de  l'atestat  de  la  Guàr¬ 
dia  Civil  Abans  esmentat. 

Conclusions 

a)  Una  persona  o  persones,  que  coneixen  molt  bé  l'adminstració  de  la 
dipositaria  municipal  i  que,  a  més,  disposaven  de  temps  per  dur  a  terme 
el  robatori,  substreuen  diversos  talons  de  comptes  inactius  de  l'any 
1 983  i  1 984  i  falsifiquen  les  firmes  utilitzant  els  impresos  de  l'ajunta¬ 
ment. 

b)  Com  que  el  primer  intent  no  surt  bé,  ho  proven  novament,  involu¬ 
crant  aquesta  vegada  el  grup  municipal  socialista,  al  qual  envien  els 
originals  de  sis  talons  a  nom  de  diverses  persones.  Els  socialistes 
després  de  rebre  els  talons  esperen  una  setma.na  per  a  denunciar  el  fet 
davant  de  la  Guàrdia  Civil. 

c)  En  cap  moment  perillen  els  diners  públics,  ni  el  patrimoni  municipal, 
ja  que  els  controls  administratius  han  estat  correctes.  Els  talons  robats 
eren  documents  en  desús  des  de  1 983  i  1 984,  pertanyien  a  comptes 
inactius,  d'aquí  ve  el  que  no  es  trobessin  a  faltar,  perquè  els  saldos  dels 
comptes  bancaris  han  estat  sempre  correctes. 

d)  El  lladre  ha  provocat  una  despesa  municipal  ja  que  l'ajuntament  ha 
hagut  de  contractar  els  serveis  d'advocats. 

e)  L'ajuntament  ha  fet  l'únic  que  podia  fer:  s'han  obert  les  oportunes 
investigacions,  que  esperem  que  donin  els  seus  fruits,  i  s'analitzaran  les 
responsabilitats  administratives  que  hi  pugui  haver. 

f)  En  tot  aquest  assumpte  del  que  menys  s'ha  parlat  ha  estat  precisa¬ 
ment  del  lladre-falsificador,  únic  responsable  de  tota  la  qüestió,  que  ha 
usat  i  ha  abusat  de  la  bona  fe  dins  dels  grups  municipals,  per  enfrontar- 
los  entre  sí,  amb  l'única  finalitat  de  trepitjar  el  bon  nom  del  nostre  poble. 

Fotocòpia  taló  real. 


Pàg.  4 


ESPECIAL 


EL  MASNOU 


Ara  tot  està 
en  mans  del 
jutjat  de  Mataró 

Les  accions  judicials  que  s'han  efectuat  fins  al 
moment  per  part  de  l'ajuntament  han  estat  les 
de  comparèixer  davant  el  jutje  aportant  les 
declaracions  i  les  dades  que  puguin  ajudar  a 
les  investigacions  per  esbrinar  qui  va  robar  i 
falsificar  els  talons.  En  aquest  sentit  el  jutge 
que  porta  el  cas,  no  s'ha  pronunciat  respecte 
a  alguns  dels  resultats  que  s'hagin  pogut 
obtenir. 

D'altra  banda,  cal  dir  que  la  instrucció  del  cas 
es  desenvolupa  en  base  a  la  denúncia  i  poste¬ 
rior  atestat  que  va  cursar  la  Guàrdia  Civil. 

L'ajuntament  del  Masnou  ha  aportat  també 
una  llista  de  tots  els  talons  que  en  total  es 
troben  a  faltar  a  la  dipositaria  municipal. 

Aquesta  circumstància  es  va  saber  després 
que  l'alcalde  ordenés  que  es  fes  un  repàs  a 
tots  ets  registres,  talonaris  i  comptes  que  ha¬ 
via  tingut  i  que  té  en  l'actualitat  l'ajuntament 
per  tal  de  comprovar  si  el  lladre  havia  robat 
més  xecs  dels  que  han  sortit  fins  ara. 


Un  xec  municipal 

no  és  fàcil 

aconseguir-lo 

El  procés  que  segueix  una  factura  un  cop  entra  a  l'ajuntament  i  fins  que  no 
surten  els  diners,  ja  sigui  a  través  de  talons  o  en  efectiu,  és  bastant  complicat  i 

requereix  la  supervisió  de  diverses  persones  amb  les  corresponents  signatures. 

_  ■ 

Suposem  que  Jordi  Masnou,  un  hipotètic  fuster  del  poble,  fa  un  treball  que 
l'ajuntament  prèviament  li  ha  encarregat  Un  cop  acaba  la  seva  feina,  Jordi,  ela¬ 
bora  una  factura  i  la  lliura  a  les  oficines  municipals.  A  partir  d'aquest  moment 

comença  a  funcionar  el  mecanisme  burocràtic  que  segueixen  totes  les  factures 
abans  de  pagaries. 

El  departament  d'intervenció  passa  la  factura  a  l'aprovació  de  la  comisió  de  go¬ 
vern,  la  qual  si  s'escau  dóna  el  vist  i  plau  per  al  seu' pagament.  A  continuació,  la 
factura  d'en  Jordi  aprovada  torna  a  mans  de  l’interventor,  aquest  realitza  un 
manament  de  pagament  que  després  de  signar-lo,  el  porta  a  què  el  signi  l'alcalde. 

Un  cop  el  manament  té  les  dues  signatures,  s'envia  a  la  dipositaria  municipal. 
Aquí  es  confecciona  el  taló,  que  haurà  de  signar  l'interventor,  l'alcalde  i  just  en 
el  moment  en  què  Jordi  el  rebi,  el  signarà  la  dipositària,  la  qual  registrarà  el 
número  de  taló,  el  banc  i  el  nom  de  la  persona  que  l'ha  cobrat. 

Quan  en  Jordi  rep  els  diners,  no  s'imagina  per  quantes  mans  i  quantes  signatu¬ 
res  han  calgut  perquè  aquell  taló  surtis  amb  tota  la  validesa  de  l'ajuntament. 


NEGOCIAT  DEL  CEMENTIRI 


Relació  d'enterraments  durant  el  mes  de  febrer. 

Sra.  Maria  Bausell  Punset 
Sr.  Antonio  Romero  Perea 

Sr.  José  Ramentol  Andihach 
Sr.  Francisco  Sanahuja  Matas 
Sra.  Soledad  Hernàndez  Paterna 
Sra.  Mercedes  Chaparro  Montserrat 
Sr.  Josep  Feu  Romeu 
Sr.  Antonio  Benito  López 
Sr.  Josep  Tió  Ros 


Relació  d'enterraments  durant  el  mes  de  marc. 

* 

Sra.  Maria  Ribas  Novellas 
Sra.  Irene  Creixell  Colomé 
Sr.  Càndido  Terrones  Fuentes 
Sra.  Laura  Sauri  Gorgollón 
Sr.  José  Vidal  Granja 
Sra,  Antònia  Ramentol  Botey 
Sra.  Estefania  García  Armendariz 
Sr.  José  Tapias  Matheu 
Sra.  Aurèlia  Sensat  Maristany 
Sra.  Mariana  Blanch  Cuartiellas. 


Guia  Telefònica 


Serveis  públics  generals 

Ajuntament  .  555  06  00 

Serveis  Generals  (manteniment), 

escombraries  i  neteja  de  carrers .  555  37  22 

Plaça  Mercat .  555  10  35 

Correus  i  Telègrafs . 555  09  96 

Servei  Municipal  de  Català  .  555  66  00 

Serveis  d’aigües  .  555  13  07 

FECSA .  555  31  00 

»  555  35  16 

Hidroelèctrica  .  751  03  05 

Catalana  de  Gas  .  310  63  04 

Telefònica  .  798  07  00 

Oficina  Mun.  del  Consumidor  .  555  10  35 

Jutjat  de  Pau  .  555  07  13 

Serveis  Mortuoris .  555  09  61 

Urgències 

Ambulàncies .  555  21  21 

Centre  d’Urgències  S.S .  555  70  61 

Lloc  de  socors .  555  1 3  20 

Policia  Municipal  .  555  22  44 

Guàrdia  Civil  .  555  02  53 

Bombers  de  Badalona .  380  00  80 

Taxis  .  555  03  18 


Horari  de  visites  de  l'Equip  de  Govern  de 
l'Ajuntament  del  Masnou 

Alcalde; 

Sr.  Josep  Azuara  i  Gonzàlez 
De  dilluns  a  divendres,  8-10  matí. 

Tinent  d'Alcalde  d'Administració  Ensenyament  i  Esports 

Sr.  Marià  Aran  i  Gonzàlez 
Dijous,  7-9  vespre. 

Tinent  d'Alcalde  de  Governació,  Policia  Mun.  i  Serveis  Mun. 

Sr.  Pere  Rossell  i  Puig 

Dilluns  i  dissabtes,  11-1  migdia. 

Tinent  d'Alcalde  d'Urbanisme 

Sr.  Rafael  Lladó  i  Bonnin 
Dilluns,  9-1 1  matí. 

Tinent  d'Alcalde  de  Cultura,  Joventut  i  Turisme 

Sr.  Joaquim  Pera  i  Crusat 
Dimarts,  7-8  vespre. 

Tinent  d'Alcalde  d'Obres  Públiques 

Sr.  Jordi  A.  Mallafré  i  Dalmau 
Dilluns  i  dimecres,  1  2-2  tarda. 

Regídor-Delegat  de  Sanitat,  Serveis  Socials,  Medi  Ambient  i  Consum 

Sra.  Núria  Toran  i  Fuentes 
Dimarts,  6-8  tarda. 

Regidor-Delegat  d'Activitats  Esportives 

Sr.  Francesc  Xavier  Pagès  i  Vital 
Dimecres  i  dijous,  7-9  vespre. 

Regidor-Delegat  de  la  Gestió  Econòmica  í  Fiscal 

Sr.  Antoni  J.  Ferrero  i  Balaguer 
Dilluns,  9-10  matí. 

Regidor-Delegat  de  la  Gestió  Pressupostària 

Sr.  Josep  Puig  i  Colomer 

Dilluns,  dimecres  i  divendres  10-1  2  migdia. 

Per  demanar  hora  s'ha  de  fer  amb  antelació  al  departament 
corresponent.  Telèfon  555  06  00. 


